କନ୍ଧମାଳ, ଅଗଷ୍ଟ ୦୬ (ଲୋକାଲ ୱାୟାର) : କନ୍ଧମାଳ ସଂସଦୀୟ କ୍ଷେତ୍ରରେ ରେଳପଥ ନିର୍ମାଣ ନେଇ ସାଂସଦ ଅଚ୍ୟୁତ ସାମନ୍ତ ରେଳମନ୍ତ୍ରୀ ଅଶ୍ୱିନ୍ ବୈଷ୍ଣବଙ୍କ ସହ ବୁଧବାର ତାଙ୍କ କାର୍ଯ୍ୟାଳୟରେ ସାକ୍ଷାତ କରି ପୁଣିଥରେ ଦାବି ଉପସ୍ଥାପନ କରିଛନ୍ତି।
ଏହି ସାକ୍ଷାତକାର ପରେ କନ୍ଧମାଳକୁ ରେଳପଥ ନିର୍ମାଣ ନେଇ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ଶ୍ରୀ ଅଶ୍ୱିନି ବୈଷ୍ଣବ ପ୍ରତିଶ୍ରୁତି ଦେଇଛନ୍ତି।
ସୂଚନାଯୋଗ୍ୟ କନ୍ଧମାଳ ସାଂସଦ ଶ୍ରୀ ସାମନ୍ତଙ୍କ ଦାବି ଉପରେ କାର୍ଯ୍ୟାନୁଷ୍ଠାନ ଗ୍ରହଣ କରିବା ପାଇଁ ଗତ ଜୁଲାଇ ୯ ତାରିଖରେ ରେଲୱେ ଷ୍ଟାଣ୍ଡିଂ କମିଟିର ଯୁଗ୍ମ ସମ୍ପାଦକ ପ୍ରସନ୍ନଜିତ ସିଂହ ବୋର୍ଡ ଅଧ୍ୟକ୍ଷ ତଥା ସିଇଓ ସୁମିତ୍ ଶର୍ମାଙ୍କୁ ଚିଠି ଲେଖି କନ୍ଧମାଳବାସୀଙ୍କ ଦୀର୍ଘ ଦିନର ଦାବି ସଂପର୍କରେ ଅବଗତ କରାଇଥିଲେ।
ନୂତନ ରେଳମନ୍ତ୍ରୀ ଖୁବ ଶୀଘ୍ର କନ୍ଧମାଳକୁ ରେଳପଥ ସଂଯୋଗ କାର୍ଯ୍ୟ ତ୍ୱରାନ୍ୱିତ କରିବେ ବୋଲି ଶ୍ରୀ ସାମନ୍ତ ଆଶା ପୋଷଣ କରିଛନ୍ତି।
ଭୁବନେଶ୍ୱର,ମେ ୨୧(ଲୋକାଲ ୱାୟାର): ଆସନ୍ତା ୩ ଘଣ୍ଟାରେ ରାଜ୍ୟର ଅଧିକାଂଶ ଜିଲ୍ଲାରେ ଧୂଳିଝଡ଼, କାଳବୈଶାଖୀ ବର୍ଷା ଓ ବଜ୍ରପାତ ହେବାର ଆଶଙ୍କା ଥିବା ନେଇ ଭୁବନେଶ୍ୱରସ୍ଥିତ ଆଞ୍ଚଳିକ ପାଣିପାଗ କେନ୍ଦ୍ର ପକ୍ଷରୁ ସତର୍କ ସୂଚନା ଜାରି କରାଯାଇଛି ।
ଗଞ୍ଜାମ, ଗଜପତି, ନୟାଗଡ଼, ଢେଙ୍କାନାଳ, କନ୍ଧମାଳ, କଟକ (କଟକ ସହର), ଖୋର୍ଦ୍ଧା (ଭୁବନେଶ୍ୱର), ଭଦ୍ରକ, ଯାଜପୁର, ଜଗତସିଂହପୁର, କେନ୍ଦ୍ରାପଡ଼ା, ମୟୂରଭଞ୍ଜ, କୋରାପୁଟ, ରାୟଗଡ଼ା, ସୁନ୍ଦରଗଡ଼, ଝାରସୁଗୁଡ଼ା ଓ ବରଗଡ ଜିଲ୍ଲା ପାଇଁ ସତର୍କ ସୂଚନା ଜାରି କରିଛି ପାଣିପାଗ ବିଭାଗ ।
ସେହିପରି କେନ୍ଦୁଝର, ନବରଙ୍ଗପୁର, ମାଲକାନଗିରି, ପୁରୀ, ବୌଦ୍ଧ, ଦେବଗଡ଼, ବାଲେଶ୍ୱର ଓ ସମ୍ବଲପୁରରେ ମଧ୍ୟ କାଳବୈଶାଖୀ ଆଶଙ୍କା ରହିଛି ।
ଏହି ସବୁ ଜିଲ୍ଲାରେ ସାଧାରଣରୁ ମଧ୍ୟମ ଧରଣର ବର୍ଷା ହେବା ସହ ଘଡଘଡି ଓ ବଜ୍ରପାତ ହେବ ବୋଲି ସତର୍କ କରାଯାଇଛି । ଏହା ସହ ୪୦ରୁ ୫୦ କିମି ବେଗରେ ପବନ ବହିପାରେ ।
ଲୋକଙ୍କୁ ନିରାପଦ ସ୍ଥାନକୁ ଯିବାକୁ ପାଣିପାଗ ବିଭାଗ ପରାମର୍ଶ ଦେଇଛନ୍ତି ।
ଭୁବନେଶ୍ୱର, ମାର୍ଚ୍ଚ ୧୫(ଲୋକାଲ ୱାୟାର): ରବିବାର ବିଳମ୍ବିତ ରାତିରେ ଏମିତି ଏକ ସାହାସିକତାର କାମ କରି ଦେଖାଇଛନ୍ତି କନ୍ଧମାଳ ଜିଲ୍ଲା ବାଲିଗୁଡ଼ା ବନଖଣ୍ଡ ଅଧିକାରୀ ଆଇଏଫଏସ୍ ବିଶ୍ୱନାଥ ନିଳାମ୍ବର ।
ବ୍ଲୋୟର ଧରି ନିଆଁକୁ ଆୟତ୍ତ କରିଥିଲେ । ରାତି ୧୦ଟା ୪୫ରୁ ରାତି ଗୋଟାଏ ପର୍ଯ୍ୟଡ଼୍ତ ଏହି ଅଭିଯାନ ଚାଲିଥିଲା । ଦୁଇଟି ଦଳରେ ପ୍ରାୟ ୧୦ ଜଣ କର୍ମକର୍ତ୍ତା ମିଶି ନିଆଁକୁ ଆୟତ୍ତ କରିଥିଲେ ।
ବନଖଣ୍ଡ ଅଧିକାରୀ ବିଶ୍ୱନାଥଙ୍କ ବ୍ଲୋୟର ଧରି ନିଜେ ନିଆଁ ଲିଭାଇବା ଖବର ଓ ଫଟୋ ଏବେ ସୋସିଆଲ୍ ମିଡିଆରେ ଭାଇରାଲ୍ ।
ଏ ବାବଦରେ ବନଖଣ୍ଡ ଅଧିକାରୀ ବିଶ୍ୱନାଥ ନିଳାମ୍ବର କହିଛନ୍ତି ଅଗ୍ନି ପ୍ରବଣ ମାସ ଆରମ୍ଭ ହେବା ଦିନରୁ ହିଁ ରାତ୍ରିକାଳୀନ ପାଟ୍ରୋଲିଂରେ ଆରମ୍ଭ ହୋଇଛି ।
ସାଟେଲାଇଟରେ ଖବର ଆସିବା ପରେ ପ୍ରତିଦିନ ବିଭିନ୍ନ ରେଞ୍ଜକୁ ଯିବା ଆରମ୍ଭ ହେଉଛି ।
ଏମିତିରେ ତ ସବୁ ରେଞ୍ଜ ଅଧିକାରୀ ଓ ଫରେଷ୍ଟରମାନେ କାମ କରୁଛନ୍ତି । କିନ୍ତୁ ମୁଁ ନିଜେ ଯିବା ଦିନରୁ ସେମାନଙ୍କ ଭିତରେ ଏକ ସାକାରାତ୍ମକ ଭାବନା ଜାଗ୍ରତ ହେବାର ମୁଁ ନିଜେ ଅନୁଭବ କରିଛି ।
ଭୁବନେଶ୍ୱର, ମାର୍ଚ୍ଚ ୧୨(ଲୋକାଲ ୱାୟାର): ଜନସାଧାରଣଙ୍କ ସହଭାଗିତା ଯେକୌଣସି ବଡ଼ ସମସ୍ୟାର ସମାଧାନ କରିପାରେ ।
ଏକଥାକୁ ସତ କରି ଦେଖାଇଛନ୍ତି ମାଲକାନଗିରି ବନଖଣ୍ଡ ଅଧିକାରୀ ପ୍ରଦୀପ ମିରାସେ ।
ସ୍ଥାନୀୟ ବନ ସୁରକ୍ଷା ସମିତିର ସହଯୋଗରେ ସେ ଚଳିତ ବର୍ଷ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାରେ ସଫଳ ହୋଇଛନ୍ତି ।
୨୦୧୯ ମସିହାରେ ମାଲକାନଗିରି ବନଖଣ୍ଡ ଅଧୀନରେ ୨୧୫୨ଟି ସ୍ଥାନରେ ନିଆଁ ଲାଗିଥିବା ବେଳେ ୨୦୨୦ରେ ଏହି ସଂଖ୍ୟା ୧୧୬୦ ଆଉ ଏବେ ଜାନୁୟାରୀରୁ ମାର୍ଚ୍ଚ ଯାଏଁ ମାତ୍ର ୨୩୦ଟି ସ୍ଥାନରେ ନିଆଁ ଲାଗିଛି ।
ଯାହାକି ଗତ ଦୁଇ ବର୍ଷର ଜଙ୍ଗଲ ନିଆଁର ପରିମାଣ ତୁଳନାରେ ଯଥେଷ୍ଟ କମ୍ । ଆଉ ଏସବୁ ସମ୍ଭବ ହୋଇଛି ସ୍ଥାନୀୟ ବନ ସୁରକ୍ଷା ସମିତି ଦ୍ୱାରା ।
ଚାରିଆଡ଼େ ଜଙ୍ଗଲ ଜଳୁଥିବା ଖବର ଲୋକଙ୍କୁ ବ୍ୟତିବ୍ୟସ୍ତ କରୁଥିବା ବେଳେ ମାଲକାନଗିରି ବନଖଣ୍ଡ ଏ ଦିଗରେ ନିଶ୍ଚିତ ଭାବେ ସମସ୍ତଙ୍କୁ ଆଶ୍ୱସ୍ତ କରିବ । ଗତ ଦୁଇ ବର୍ଷର ରେକର୍ଡକୁ ଭିତ୍ତିକରି ପ୍ରତି ବନାଞ୍ଚଳରେ ଫାୟାର୍ ପଏଣ୍ଟକୁ ଚିହ୍ନଟ କରାଯାଇଛି ।
ପାଖାପାଖି ୬୦୦ ବନ ସୁରକ୍ଷା ସମିତି, ବନ ବିଭାଗ କର୍ମଚାରୀଙ୍କ ମିଳିତ ପ୍ରାୟାସରେ ୨୭ଟି ଅତି ସମ୍ବେଦନଶୀଳ ଜଙ୍ଗଲ ନିଆଁ ଅଞ୍ଚଳକୁ ଆୟ କରିବାକୁ ଚେଷ୍ଟା କରାଯାଉଛି ।
ବନାଞ୍ଚଳ ଅଧୀନରେ ଥିବା ମହୁଲ ଗଛକୁ ଚିହ୍ନଟ କରି ସେଠାରେ ଆଗୁଆ କଣ୍ଟ୍ରୋଲ ବର୍ଣ୍ଣିଂ ପ୍ରକ୍ରିୟା କରାଯାଇଛି । ଫଳରେ ସ୍ଥାନୀୟ ଲୋକଙ୍କ ପାଇଁ ମହୁଲ ଗୋଟାଇବାରେ ଯେଉଁ ଅସୁବିଧା ଉପୁଜୁଥିଲା ତା'ର ସମାଧାନ ହୋଇ ପାରିଲା ।
'ଆମ ଜଙ୍ଗଲ ଯୋଜନା'ରେ ଗାଁ ଗାଁରେ ବୈଠକ ଡାକି ଲୋକଙ୍କୁ ଜଙ୍ଗଲ ନିଆଁର ଭୟାବହତା, ଏନେଇ ଥିବା ଦଣ୍ଡ ବିଧାନ ବାବଦରେ ସଚେତନ କରାଯାଇ ପାରିଛି ।
ଫେବୃୟାରୀ ଅରମ୍ଭ ପୂର୍ବରୁ ପାଖାପାଖି ଏମିତି ୧୦୦ରୁ ଅଧିକ ସଚେତନତା କାର୍ଯ୍ୟକ୍ରମ ଗାଁଲୋକଙ୍କ ପାଇଁ ଗାଁ ଲୋକଙ୍କ ଦ୍ୱାରା କରାଯାଇଛି ।
ଏଠାରେ ଫାୟାର୍ ଲାଇନ୍ ଟ୍ରେସିଂ ପ୍ରକ୍ରିୟାକୁ ମଧ୍ୟ ବ୍ୟବସ୍ଥିତ ଢଙ୍ଗରେ ପରିଚାଳିତ ହୋଇଛି ।
୧୦ ଫୁଟ୍ ଓସାରର ୫ କିଲୋମିଟର ଦୈର୍ଘ୍ୟର ଗୋଟିଏ ଗୋଟିଏ ଜାଗା ଚିହ୍ନଟ କରି ଫାୟାର ଲାଇନ୍ ଟ୍ରେସିଂ କରି ଆରମ୍ଭରୁ ଶେଷ ଯାଏଁ ଏହାର ଭିଡିଓ ଡକୁ୍ୟମେଣ୍ଟେସନ୍ କରାଯାଇଛି ।
ଫଳରେ ପରିଚାଳନାଗତ ତ୍ରୁଟି ଉପୁଜିନି । ସ୍ଥାନୀୟ ଲୋକଙ୍କୁ ଶପଥ ପାଠ କରାଇ ଓ ଲୋକଗୀତ ଦ୍ୱାରା ମଧ୍ୟ ଜଙ୍ଗଲ ନିଆଁ ବାବଦରେ ମଧ୍ୟ ସଚେତନତା କରାଯାଉଛି ।
ବନ ବିଭାଗ ଦ୍ୱାରା ବାଲିମେଳା ଜଳଭଣ୍ଡାର ଅଞ୍ଚଳରେ ଥିବା ଜଙ୍ଗଲରେ ନିଆଁକୁ ଆୟତ୍ତ କରିବା ପାଇଁ ନିକଟରେ 'ଗୁରୁପ୍ରିୟା' ନାମରେ ଏକ ମୋଟର ବୋଟ ଆରମ୍ଭ କରାଯାଇଛି ।
ଯାହାକି ଜଳଭଣ୍ଡାର ଭିତରେ ଯେକୌଣସି ଜଙ୍ଗଲରେ ନିଆଁକୁ ଆୟତ୍ତ କରିବାରେ ସାହାଯ୍ୟ କରିବ ।
କେବଳ ସେତିକି ନୁହେଁ ଆନ୍ଧ୍ର ଓ ଓଡ଼ିଶା ଲୋକଙ୍କ ଦ୍ୱାରା ଏଠାରେ ବଡ଼ଯାତ୍ରା ନାମରେ ଆୟୋଜିତ ହେଉଥିବା ପାରମ୍ପରିକ ପୂଜାକୁ ମଧ୍ୟ ଆୟତ୍ତାଧୀନ କରାଯାଇଛି । ଏହି ପୂଜାରେ ଠାକୁରାଣୀ ଆନ୍ଧ୍ରରୁ ବାହାରି ମାଲକାନଗିରିରେ ପହଞ୍ଚିଥାନ୍ତି ।
ଏହି ସମୟରେ ପାରମ୍ପରିକ ଅଧିବାସୀମାନେ ଯିବା ଆସିବା ପାଇଁ ବ୍ୟବହାର କରୁଥିବା ମୋଟୁ, କାଳିମେଳା, ମାଲକାନଗିରି ରେଞ୍ଜ ଅଧୀନରେ ଥିବା ରାସ୍ତାରେ ପଡୁଥିବା ଜଙ୍ଗଲରେ ନିଆଁ ଲଗାଇଥାନ୍ତି । ତେଣୁ ଚଳିତ ବର୍ଷ ସେଠାରେ ବିଭାଗ ପାଟ୍ରୋଲଂ ବ୍ୟବସ୍ଥାକୁ କଡ଼ା କଡ଼ି କରିଛି ।
ସେହିପରି କନ୍ଧମାଳ ଜିଲ୍ଲା ବାଲିଗୁଡ଼ା ଫରେଷ୍ଟ ଡିଭିଜନ୍ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାକୁ ଯାଇ 'ରିଙ୍ଗ ଆଣ୍ଡଷ୍ଟ୍ରିପ୍ ଟେକ୍ନୋଲେଜି'କୁ ଆପଣେଇଛନ୍ତି ।
ମହୁଲ ଫୁଲ ଗୋଟାଇବା ପାଇଁ ଏଠାକାର ଆଦିବାସୀ ଲୋକମାନେ ଶୁଖିଲା ପତ୍ରକୁ ଜଳାଉଥିବା ବେଳେ ବନ ବିଭାଗ ପୂର୍ବରୁ ପ୍ରତିଷେଧକ ବ୍ୟବସ୍ଥା ଗ୍ରହଣ କରିଛି ।
ଡିଭିଜନ୍ ଅଧୀନରେ ଥିବା ମହୁଲ ଗଛ ଓ ଏହାର ଜିପିଏସ୍ ଠିକଣା ଟ୍ରେସିଂ କରାଯାଇ ଏହି ଗଛର ମାଲିକାନା ସ୍ୱତ୍ୱ ଥିବା ମୁରବିଙ୍କ ସହ ଆପୋଷ ଆଲୋଚନା କରାଯାଇଛି ।
ପରେ ସେମାନଙ୍କ ସହାୟତାରେ ସଂପୃକ୍ତ ଗଛର ତଳେ ଶୁଖିଲା ପତ୍ରକୁ ଜଳାଯାଇଛି । ଜନ ସହଭାଗିତାରେ ବନ ବିଭାଗର ଏହି ପ୍ରଚେଷ୍ଟାରେ ସେଠାରେ ଜଙ୍ଗଲ ନିଆଁକୁ ଗତ ଦୁଇ ବର୍ଷ ହେଲା ନିୟନ୍ତ୍ରଣ କରାଯାଇ ପାରୁଛି ।
୨୦୧୮ ମସିହାରେ ସେଠାରେ ବନ ବିଭାଗ ୨୩୯୮ଟି ସ୍ଥାନରେ ନିଆଁ ଲାଗିଥିବା ସ୍ଥାନ ଚିହ୍ନଟ କରିଥିବା ବେଳେ ୨୦୧୯ରେ ଏହି ସଂଖ୍ୟା ୨୦୪୭, ୨୦୨୦ରେ ୧୨୦୭କୁ ଖସିଛି ।
ଭୁବନେଶ୍ୱର, ଜାନୁଆରୀ ୨୮ (ଲୋକାଲ ୱାୟାର) : ସଂଗୀତଜ୍ଞ, ସନ୍ନ୍ୟାସ ଆଉ ସାହିତ୍ୟିକ ଭାବେ ପରିଚିତ କନ୍ଧମାଳ ଜିଲ୍ଲାର ଆଧ୍ୟାତ୍ମିକ କବୟତ୍ରୀ ପୂର୍ଣ୍ଣମାସୀ ଜାନୀଙ୍କୁ ମଳିବ ପଦ୍ମଶ୍ରୀ ଉପାଧି।
ସେ କୁଇ, ଓଡିଆ ଏବଂ ସଂସ୍କୃତରେ ୧ ଲକ୍ଷରୁ ଅଧିକ ଭକ୍ତି ଗୀତ ରଚନା କରିଛନ୍ତି ।
ଦିନେ ବି ସ୍କୁଲ ଯାଇ ନ ଥିବା ପୂର୍ଣ୍ଣାମାସୀ ଭଲ ସେ ଓଡ଼ିଆ ବି କହିପାରନ୍ତି ନାହିଁ ।
ଏପରିକି ସେ କେବଳ କୁଇ ଓ ଆଦିବାସୀ ଭାଷାରେ କଥା ହୋଇଥାନ୍ତି । ହେଲେ ତାଙ୍କର ଏହି ପ୍ରତିଭା ସମସ୍ତେ ଆଶ୍ଚର୍ଯ୍ୟ ହୋଇଯାନ୍ତି।
କନ୍ଧମାଳ ଜିଲ୍ଲାର ଆଧ୍ୟାତ୍ମିକ ଜଗତରେ ପୂର୍ଣ୍ଣମାସୀ ତାଡିସରୁ ବାଈ ଭାବେ ସାଧାରଣରେ ପରିଚିତ।
ପୂର୍ଣ୍ଣମାସୀ କନ୍ଧମାଳ ଜିଲ୍ଲା ଖଜୁରିପଡା ବ୍ଲକ ଦଳପଡାଠାରେ ନୀଲକଣ୍ଠ ଜାନୀ ଓ ରାଣିମତାଙ୍କ ଔରସରୁ ୧୯୪୪ ମସିହାରେ ଜନ୍ମଗ୍ରହଣ କରିଥିଲେ।
ଖୁବ କମ ବୟସରେ ଚାରିପଡାର ଆରାଧନା ଜାନିଙ୍କୁ ବିବାହ କରିଥିଲେ। କିନ୍ତୁ ସେମାନଙ୍କ ଗର୍ଭରୁ ଜନ୍ମିତ ୬ଟି ସନ୍ତାନ କ୍ରମାଗତ ଭାବେ ପ୍ରାଣ ହରାଇଥିଲେ ।
ଏହି ଘଟଣା ଉଭୟଙ୍କୁ ଗଭୀର ଦୁଃଖ ଦେଇଥିଲା । ଏହାପରେ ସେମାନେ ଆଧ୍ୟାତ୍ମିକତା ଆଡକୁ ଚାଲିଯାଇଥିଲେ ।
୧୯୬୯ ମସିହାରେ କିଛି ମୁନୀ ଋଷି ସଶରୀରେ ଆବିର୍ଭାବ ହୋଇ ତାଙ୍କୁ ନିକଟସ୍ଥ ତାଡିସରୁ ନାମକ ପର୍ବତକୁ ନେଇଯାଇଥିଲେ ଏବଂ ସିଦ୍ଧି ପ୍ରଦାନ କରିଥିଲେ। ଏହାପରେ ସେ ଘର ଛାଡି ତାଡିସରୁ ପର୍ବତରେ ତପସ୍ୟାରତ ହୋଇଥିଲେ।
ଏହା ପରଠାରୁ ପୂର୍ଣ୍ଣମାସୀ ଜାନିଙ୍କ ଆଧ୍ୟାତ୍ମିକ ଜୀବନ ଆରମ୍ଭ ହୋଇଥିଲା । ତାଡିସରୁ ପର୍ବତରେ ସିଦ୍ଧିପ୍ରାପ୍ତ ହୋଇଥିବାରୁ ସେ ତାଡିସରୁବାଇ ଭାବେ ପରିଚିତ ହୋଇଥିଲେ ।
ପୂର୍ଣ୍ଣମାସୀ ନିରକ୍ଷର ହେଲେ ବି ତାଙ୍କ କଣ୍ଠ ନିଶ୍ରୁତ ଅନର୍ଗଳ ଅସଂଖ୍ୟ ଭକ୍ତି ସଂଗୀତ କେବଳ କନ୍ଧମାଳ ଜିଲ୍ଲା ନୁହେଁ, ସମସ୍ତ ଓଡିଶାବାସୀଙ୍କୁ ଚକିତ କରି ଆସିଛି। ସବୁଠାରୁ ଆଶ୍ଚର୍ଯ୍ୟ ର ବିଷୟ ହେଲା ତାଙ୍କର କୌଣସି ଗୀତ ସେ ଦ୍ୱିତୀୟ ଥର ପାଇଁ ଗାଆନ୍ତି ନାହିଁ।
ଗୀତରେ ଗୀତରେ ସେ ବେସାହାରାଙ୍କୁ ରାହା ଦେଖାନ୍ତି, ସାମାଜିକ ସମସ୍ୟାର ସମାଧାନ କରନ୍ତି। ଅନ୍ଧବିଶ୍ୱାସ, ମଦ୍ୟପାନ, ଶିଶୁ ବିବାହ ଏବଂ ପଶୁ ବଳିଦାନକୁ ଦୂର କରିବା ପାଇଁ ଶ୍ରୀମତୀ ଜାନି ତାଙ୍କ ଗୀତ ବ୍ୟବହାର କରିଥାନ୍ତି ।
ପ୍ରଥମେ ପ୍ରଥମେ ତାଙ୍କ ଗୀତ କେହି ଲେଖି ରଖୁ ନ ଥିଲେ । ହେଲେ ୧୯୯୦ ମସିହାରୁ କିଛି ସାହିତ୍ୟ ଓ ଆଧ୍ୟାତ୍ମିକତା ଅନୁଗାମି ତାଡିସରୁ ବାଇଙ୍କ ସଂଗୀତର ରେକର୍ଡ କରିବା ସହ ଏହାକୁ ଲେଖି ରଖିବା ଆରମ୍ଭ କରିଥିଲେ।
ଶ୍ରୀମତୀ ଜାନୀଙ୍କୁ ୨୦୦୬ ରେ କବିତା ପାଇଁ ଓଡିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୮ ରେ ଦକ୍ଷିଣ ଓଡ଼ିଶା ସାହିତ୍ୟ ପୁରସ୍କାର ପ୍ରଦାନ କରାଯାଇଥିଲା ଏବଂ ତାଙ୍କର ଅସାଧାରଣ ଉପହାର ପାଇଁ ବହୁ ସଂଗଠନ ତାଙ୍କୁ ସମ୍ମାନିତ କରଛନ୍ତି ।
ଭୁବନେଶ୍ୱର, ଜାନୁଆରୀ ୧୮ (ଲୋକାଲ ୱାୟାର) : ଆଭ୍ୟନ୍ତରୀଣ ଓଡିଶା ଏବଂ ଆଖପାଖ ଅଞ୍ଚଳରେ ସ୍ଥଳଭାଗରେ ସମୁଦ୍ର ପତନ ଠାରୁ ୦.୯ କିଲୋମିଟର ଉଚ୍ଚରେ ସୃଷ୍ଟି ହୋଇଥିବା ସାଇକ୍ଲୋନିକ୍ ପ୍ରବାହ ଏବେ ଦୁର୍ବଳ ହୋଇ ପଡ଼ିଥିବାରୁ ଆଗାମୀ ୨ରୁ ୩ ଦିନ ପର୍ଯ୍ୟନ୍ତ ରାଜ୍ୟର ବହୁ ଜିଲ୍ଲାରେ ରାତିର ସର୍ବନିମ୍ନ ତାପମାତ୍ରା ୩ରୁ ୪ ଡିଗ୍ରି ପର୍ଯ୍ୟନ୍ତ ହ୍ରାସ ପାଇବ ସହ ପ୍ରତ୍ୟୁଷରୁ ଘନରୁ ହାଲୁକା କୁହୁଡ଼ି ପଡ଼ିବ ବୋଲି ଆଜି ଅପରାହ୍ନରେ ଭୁବନେଶ୍ୱର ସ୍ଥିତ ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ର ପକ୍ଷରୁ ଜାରି ଏକ ବୁଲେଟିନରେ କୁହାଯାଇଛି।
ବୁଲେଟିନ୍ ଅନୁସାରେ, ଆଜିଠାରୁ ଆସନ୍ତାକାଲି ସକାଳ ପର୍ଯ୍ୟନ୍ତ ମୟୂରଭଞ୍ଜ, ଭଦ୍ରକ, ବାଲେଶ୍ୱର, କେନ୍ଦ୍ରାପଡା, ଜଗତସିଂହପୁର, କଟକ, ଅନୁଗୁଳ, ବୌଦ୍ଧ, କନ୍ଧମାଳ ଓ ନୟାଗଡ଼ ଜିଲ୍ଲାର ଗୋଟିଏ କିମ୍ବା ଦୁଇଟି ସ୍ଥାନରେ ଘନ କୁହୁଡି ହେବାର ସମ୍ଭାବନା ଅଧିକ ରହିଛି।
ସେହିଭଳି ମଙ୍ଗଳବାର ଓ ବୁଧବାର ଝାରସୁଗୁଡା, ସୁନ୍ଦରଗଡ, କେନ୍ଦୁଝର,ମୟୂରଭଞ୍ଜ, ଅନୁଗୁଳ ଓ ବୌଦ୍ଧ ଜିଲ୍ଲାର ଗୋଟିଏ କିମ୍ବା ଦୁଇଟି ସ୍ଥାନରେ ଘନ କୁହୁଡି ହେବାର ସମ୍ଭାବନା ରହିଛି। ଏ ସମସ୍ତ ଜିଲ୍ଲାକୁ ୟେଲୋ ଓ୍ବାର୍ଣ୍ଣିଂ ଜାରି କରିଛି ପାଣିପାଗ ବିଭାଗ।
ଫୁଲବାଣୀ, ଜାନୁଆରୀ ୮(ଲୋକାଲ ୱାୟାର): କନ୍ଧମାଳ ଜିଲ୍ଲାର ଚକାପାଦ ନିକଟ ଜଙ୍ଗଲରେ ମାଓବାଦୀଙ୍କ ସହ ଗୁଳି ବିନିମୟ ପରେ ଯବାନମାନେ ଏକ ମାଓ କ୍ୟାମ୍ପକୁ ଧ୍ୱସ୍ତ କରିବା ସହ ହ୍ୟାଣ୍ଡ ଗ୍ରେନେଡ ଓ ବିସ୍ଫୋରକ ଜବତ କରିଥିବା ଶୁକ୍ରବାର କହିଛନ୍ତି କନ୍ଧମାଳ ଏସପି ବିନିତ ଅଗ୍ରୱାଲ ।
ସେ କହିଛନ୍ତି, ଗୁଇନ୍ଦା ସୂଚନା ଭିିତ୍ତିରେ ଏସଓଜି ଓ ଡିଭିଏଫ ଯବାନମାନେ ମିଳିତ ଭାବେ ଗତକାଲି ସକାଳେ ଏହି କମ୍ବିଂ ଅପରେସନ କରିଥିଲେ ।
ଅପରେସନ ସମୟରେ ଏକ ମାଓ କ୍ୟାମ୍ପ ଠାବ ହୋଇଥିଲା । ଚେତାବନୀ ସତ୍ତ୍ୱେ ମାଓଓବାଦୀମାନେ ଆତ୍ମସମର୍ପର୍ଣ କରିବା ପରିବର୍ତ୍ତେ ଗୁଳି ଚଳାଇଥିଲେ ।
ବାଧ୍ୟ ହୋଇ ଯବାନମାନେ ପାଲଟା ଜବାବ ଦେଇଥିଲେ । ପ୍ରାୟ ଅଧଘଣ୍ଟା ଧରରି ଗୁଳି ବିନିମୟ ହେବା ପରେ ମାଓବାଦୀମାନେ ପଛଘୁଞ୍ଚା ଦେଇ ଘଞ୍ଚ ଜଙ୍ଗଲ ମଧ୍ୟକୁ ଚାଲି ଯାଇଥିଲେ ।
କ୍ୟାମ୍ପରେ ପ୍ରାୟ ୧୫/୨୦ ଜଣ ମାଓବାଦୀ ଥିଲେ । ସେମାନଙ୍କ ମଧ୍ୟରୁ କେତେକ ଗୁଳି ବିନିମୟରେ ଆହତ ହୋଇଥିବା ଅନୁମାନ କରାଯାଉଛି ।
ମାଓ କ୍ୟାମ୍ପରୁ ହ୍ୟାଣ୍ଡ ଗ୍ରେନେଡ, ବିସ୍ଫୋରକ, ଡିଟୋନେଟର, ବ୍ୟାଟେରୀ ଏବଂ ମାଓ ପ୍ରଚାରପତ୍ର ଜବତ ହୋଇଥିବା ସେ କହିଛନ୍ତି ।
ଉଲ୍ଲେଖଯୋଗ୍ୟ, ଗତ କେଇ ମାସ ମଧ୍ୟରେ କନ୍ଧମାଳ ଜିଲ୍ଲାରେ ଗୁଳି ବିନିମୟରେ ୯ରୁ ଅଧିକ ମାଓବାଦୀ ନିହତ ହେଲେଣି ।
ବ୍ରହ୍ମପୁର, ଡିସେମ୍ବର ୩(ଲୋକାଲ ୱାୟାର): ଗଜପତି ଜିଲ୍ଲାରେ ଗତ ୩ ଦିନ ଧରି ଏବଂ କନ୍ଧମାଳ ଜିଲ୍ଲାରେ ଗତ ଦୁଇ ଦିନ ଧରି ନୂଆ କରୋନା ଆକ୍ରାନ୍ତ ଚିହ୍ନଟ ହୋଇ ନଥିବାରୁ ଦୁଇ ଜିଲ୍ଲାର ଲୋକେ ଆଶ୍ୱସ୍ତ ହୋଇଛନ୍ତି ।
ଏହି ଦୁଇ ଆଦିବାସୀ ବହୁଳ ଜିଲ୍ଲାରେ ଏବେ ସକ୍ରିୟ କରୋନା ମାମଲା ୨୦ରୁ ତଳକୁ ଖସି ଆସିଛି ।
ଗତ ୭ ଦିନ ମଧ୍ୟରେ ଗଜପତି ଜିଲ୍ଲାରେ ମାତ୍ର ୨ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ତେବେ ଶେଷ ତିନି ଦିନରେ କେହି ଚିହ୍ନଟ ହୋଇନାହାନ୍ତି ।
ଜିଲ୍ଲାରେ ମୋଟ ୩୯୫୧ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୩୯୦୪ ଜଣ ସୁସ୍ଥ ହୋଇଛନ୍ତି । ଏବେ ପ୍ରାୟ ୧୪ ଜଣ ଚିକିତ୍ସିତ ହେଉଥିବା ବେଳେ ସେମାନଙ୍କ ସ୍ୱାସ୍ଥ୍ୟାବସ୍ଥା ଭଲ ଅଛି ।
ମେ ୨୩ରେ ଜିଲ୍ଲାର ପ୍ରଥମ କୋଭିଡ ରୋଗୀ ଚିହ୍ନଟ ହୋଇଥିଲେ । ସେହିପରି କନ୍ଧମାଳ ଜିଲ୍ଲାରେ ଦୁଇ ଦିନ ଧରି କୌଣସି ନୂଆ ଆକ୍ରାନ୍ତ ନାହାନ୍ତି ।
ଜିଲ୍ଲାରେ ମୋଟ କରୋନା ଆକ୍ରାନ୍ତ ୫ ହଜାର ୯୦୮ ଥିବା ବେଳେ ୫ ହଜାର ୮୫୭ ଜଣ ସୁସ୍ଥ ହୋଇଛନ୍ତି ।
ଗୁରୁବାର ଦିନ ଜିଲ୍ଲାରେ ସକ୍ରିୟ ମାମଲା ୧୮କୁ ହ୍ରାସ ପାଇଛି ।
ଏ ପର୍ଯ୍ୟନ୍ତ କରୋନାରେ ଗଜପତି ଜିଲ୍ଲାରେ ୩୨ ଏବଂ କନ୍ଧମାଳ ଜିଲ୍ଲାରେ ୩୩ ଜଣ କରୋନାରେ ପ୍ରାଣ ହରାଇଛନ୍ତି ।
ବ୍ରହ୍ମପୁର, ଡିସେମ୍ବର ୨(ଲୋକାଲ ୱାୟାର): ମାଓବାଦୀ ସଙ୍ଗଠନର ପିଏଲଜିଏ ସପ୍ତାହ ଆଜିଠାରୁ ଆରମ୍ଭ ହୋଇଥିବାରୁ ଦକ୍ଷିଣ ଓଡ଼ିଶାରେ ବସ୍ ଚଳାଚଳ ବାଧାପ୍ରାପ୍ତ ହୋଇଛି ।
ଓଡ଼ିଶା ରାଜ୍ୟ ସଡ଼କ ପରିବହନ (ଓଏସଆରଟିସି) ୧୪ଟି ରୁଟରେ ବସ୍ ଚଳାଚଳ ବନ୍ଦ ରଖିଥିବା ବେଳେ ୫ଟି ରୁଟରେ ଡାଇଭର୍ଟ କରାଯାଇଛି ।
ଓଏସଆରଟିସି ବସ୍ ଚଳାଚଳ ବନ୍ଦ ରଖିଥିଲେ ମଧ୍ୟ ବେସରକାରୀ ବସ୍ ଚଳାଚଳ ଯର୍ଥରୀତି ଚାଲିଛି ।
ମାଲକାନଗିରି ସମେତ ମାଓ ଉପଦ୍ରୁତ ଜିଲ୍ଲା ଗୁଡ଼ିକରେ ଡିସେମ୍ବର ୨ରୁ ୮ ପର୍ଯ୍ୟନ୍ତ ବସ୍ ଚଳାଚଳ ବନ୍ଦ ରଖାଯାଇଥିବା ଓଏସଆରଟିସିର ବରିଷ୍ଠ ଅଧିକାରୀ କହିଥିବା ବେଳେ ପରିସ୍ଥିତି ଉପରେ ନଜର ରଖି ନିଷ୍ପତ୍ତି ନିଆଯିବ ବୋଲି କହିଛନ୍ତି ବେସରକାରୀ ବସ୍ ସଂଘର ବରିଷ୍ଠ କର୍ମକର୍ତ୍ତା ।
ପରିସ୍ଥିତିକୁ ଦଖେି ବିଭିନ୍ନ ସମ୍ବେଦନଶୀଳ ଅଞ୍ଚଳରେ କମ୍ବିଂ ତ୍ୱରାନ୍ୱିତ କରାଯାଇଥିବା କହିଛନ୍ତି କନ୍ଧମାଳ ଏସପି ବିନିତ ଅଗ୍ରୱାଲ ।
ବ୍ରହ୍ମପୁର, ନଭେମ୍ବର ୨୮(ଲୋକାଲ ୱାୟାର): ଶନିବାର ଗଜପତି ଓ କନ୍ଧମାଳ ଜିଲ୍ଲାରୁ କେହି ବି କରୋନା ପଜିଟିଭ ଚିହ୍ନଟ ହୋଇନାହାନ୍ତି ।
ପ୍ରଥମ ଥର ପାଇଁ କନ୍ଧମାଳ ଜିଲ୍ଲାରେ କରୋନା ପଜିଟିଭଙ୍କ ସଂଖ୍ୟା ଶୂନ ଥିବା ବେଳେ ଗଜପତି ଜିଲ୍ଲାରେ ଗତ ସପ୍ତାହକ ମଧ୍ୟରେ ଦ୍ୱିତୀୟ ଥର ଏହି ସଫଳତା ଦୋହରାଇଛି ।
ନଭେମ୍ବର ୨୨ରେ ଗଜପତି ଜିଲ୍ଲାରେ କରୋନା ପଜିଟିଭଙ୍କ ସଂଖ୍ୟା ଶୂନ ଥିଲା । ଶନିବାର ୬୦୪ ନମୁନା ପରୀକ୍ଷା ହୋଇଥିଲା ।
ସମସ୍ତ ରିପୋର୍ଟ ନେଗେଟିଭ ଆସିଛି ବୋଲି ଜିଲ୍ଲାର ଜଣେ ବରିଷ୍ଠ ଅଧିକାରୀ କହିଛନ୍ତି ।
ସେହିପରି କନ୍ଧମାଳ ଜିଲ୍ଲା ପ୍ରଶାସନ ପରୀକ୍ଷା କରିଥିବା ୮୨୦ ନମୁନା ମଧ୍ୟରୁ ସମସ୍ତଙ୍କ ରିପୋର୍ଟ ନେଗେଟିଭ ଆସିଛି ।
ଗଜପତି ଓ କନ୍ଧମାଳ ଜିଲ୍ଲାରେ ସମୁଦାୟ କରୋନା ରୋଗୀଙ୍କ ସଂଖ୍ୟା ଯଥାକ୍ରମେ ୩୯୪୯ ଓ ୫୮୮୮ ରହିଛି ।
ଗଜପତି ଜିଲ୍ଲାରେ ପ୍ରଥମ ଥର ପାଇଁ ସକ୍ରିୟ କରୋନା ରୋଗୀଙ୍କ ସଂଖ୍ୟା ୨୦ରୁ କମ୍ ରହିଛି ।
ଜିଲ୍ଲାରେ ସୁସ୍ଥ ସଂଖ୍ୟା ୨୮୯୭କୁ ବୃଦ୍ଧି ପାଇଥିବା ବେଳେ ମୃତ୍ୟୁ ସଂଖ୍ୟା୩୨ରେ ସ୍ଥିର ରହିଛି ।
ସେହିପରି କନ୍ଧମାଳ ଜିଲ୍ଲାରେ ସକ୍ରିୟ ରୋଗୀଙ୍କ ସଂଖ୍ୟା ୨୧କୁ ଖସି ଆସିଛି ।
ଜିଲ୍ଲାରେ ୫୮୩୪ ସୁସ୍ଥ ହୋଇଥିବା ବେଳେ ମୃତ୍ୟୁ ସଂଖ୍ୟା ୩୩ରେ ସ୍ଥିର ରହିଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
